[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.6.2006

COM(2006) 355 végleges

2004/0218 (COD)

A BIZOTTSÁG KÖZLEMÉNYE AZ EURÓPAI PARLAMENTHEZ az EK-Szerződés 251. cikke (2) bekezdésé nek második albekezdése alapján a Tanácsnak az

LIFE+ környezetvédelmi célú pénzügyi eszközről szóló európai parlamenti és tanácsi rendelet elfogadására vonatkozó közös álláspontjáról

2004/0218 (COD)

A BIZOTTSÁG KÖZLEMÉNYE AZ EURÓPAI PARLAMENTHEZ az EK-Szerződés 251. cikke (2) bekezdésének második albekezdése alapján a Tanácsnak az

LIFE+ környezetvédelmi célú pénzügyi eszközről szóló európai parlamenti és tanácsi rendelet elfogadására vonatkozó közös álláspontjáról

1. ELőZMÉNYEK

- 2004. szeptember 29-én a Bizottság európai parlamenti és tanácsi rendeletre irányuló javaslatot fogadott el[1] a (LIFE+) környezetvédelmi célú pénzügyi eszközről annak érdekében, hogy az EK-Szerződés 251. cikkével összhangban együttdöntési eljárással fogadják el.

- A Régiók Bizottsága és az Európai Gazdasági és Szociális Bizottság 2005 áprilisában nyilvánított ezzel kapcsolatos véleményt.

- Az Európai Parlament első olvasatban 2005. július 7-én fogadta el álláspontját.

- A Tanács 2005. december 2-án részleges politikai megállapodást fogadott el.

- A Bizottság 2006. május 24-én átdolgozott javaslatot fogadott el[2].

- A Tanács 2006. június 27-án közös álláspontot fogadott el.

2. A Bizottság javaslatának célja

A javasolt rendelet egy a 2007–2013 közötti pénzügyi keretet érintő számos rendelet közül, de az egyetlen, amelyik a környezetre vonatkozik. Célja:

- közösségi szinten támogatni azon európai hozzáadott értéket képviselő intézkedéseket és projekteket, amelyek a Közösség környezetpolitikájának és környezetvédelmi jogszabályainak végrehajtásához, korszerűsítéséhez és fejlesztéséhez járulnak hozzá, különösen a hatodik közösségi környezetvédelmi cselekvési program végrehajtásához (ugyanakkor a környezetet támogató beruházások és kezelési intézkedések általában más közösségi pénzügyi eszközökből kapnának támogatást); valamint

- számos meglévő program helyébe lépni (ezzel egyidejűleg a jelenlegi LIFE rendszer egyes elemei más pénzügyi eszközökbe épülnének be).

Az integrált megközelítés célja nagyobb teret engedni a társfinanszírozásnak, ösztönözni az összehangolt politikatervezést, valamint lehetővé tenni, hogy a támogatások jobban tükrözzék a nemzeti és regionális prioritásokat.

3. Megjegyzések a közös álláspontról

3.1. Általános megjegyzések

2005. július 7-i plenáris ülése alkalmával a Parlament az előterjesztett 44 módosításból 37-et fogadott el, valamint egyet részben.. A 37 plusz az egy részben elfogadott módosításból a Bizottság 4-et talált elvben vagy részben elfogadhatónak, mivel azok egyértelműbbé vagy jobbá tették az eredeti javaslatot.

A közös álláspont a következőképpen módosítja a Bizottság javaslatát:

- a természet és a biodiverzitás tekintetében külön rész került beillesztésre;

- az európai hozzáadott érték fogalmát világosabban határozza meg;

- a programtervezési és –végrehajtási mechanizmusokban tisztázza a tagállamok, a nemzeti ügynökségek és a Bizottság feladatait; továbbá

- költségvetést rendel a programhoz.

3.2. Részletes megjegyzések

A Tanács fellépését, különösen a 2005. december 2-i részleges politikai megállapodás következtetéseit követően a Bizottság szó szerint vagy elvben számos módosítást elfogadott.

3.2.1. A Bizottság által teljes egészében, részben vagy elvben elfogadott és a közös álláspontba beépített parlamenti módosítások

A Bizottság a következő módosításokat fogadta el teljes egészében vagy részben:

- 12., 15. (részben), 34. és 42. módosítások, amennyiben a jogosultsági kritériumokról és ezen túl az európai hozzáadott értékről szóló 3. cikket és a természet és biodiverzitás témakört belefoglalják a közös álláspontba;

- 26., ami a természetre és biodiverzitásra vonatkozó intézkedések elkülönítését illeti, és 44., amennyiben a bizottsági javaslat II. melléklete törlésre kerül;

- az 5. cikk összhangban van a 34. módosítással, mivel a társfinanszírozás maximális arányát meghatározták, és összeegyeztethető a 13. módosítással, mivel egyes természetvédelmi projektek számára magasabb támogatási arányt is lehetővé tesz;

- a programok egymást kiegészítő jellegéről a közös álláspont (10. cikk) rendelkezik, ez a 23. módosítás célja; a 27. módosítást figyelembe vették a Bizottság által végzett helyszíni ellenőrzések tekintetében;

- 36. a civil szervezetek támogatását illetően, mivel egyes civil szervezetek esetében továbbra is szükség van európai szintű támogatásra;

- 14., vagyis a 6. cikk világosan kimondja, hogy a LIFE+ keretében támogathatóak a több országra kiterjedő intézkedések is, valamint a 16. módosítás, amely lehetővé teszi a tagállamok számára, hogy rugalmasan vegyék figyelembe a nemzeti és regionális prioritásokat;

- széles körű az egyetértés a 29. módosítás tekintetében, amely garantálja, hogy a legfontosabb döntéseket komitológiai eljárás keretében kelljen meghozni;

- az értékelést és a nyomon követést a 19., 32. és 33. módosítás illeszti a szövegbe;

- a 9. és a 24. módosítás a rendelettervezet preambulumjába kerül be.

3.2.2. A Bizottság és a Tanács által elvetett és a közös álláspontból kihagyott parlamenti módosítások

A következő módosításokat sem részben, sem egészben nem illesztették a szövegbe:

- 43., amelyben Parlament javasolta a költségvetés növelését, mivel a jelenlegi összeg már része a jóváhagyott pénzügyi tervnek;

- 21., mivel a lehetséges kedvezményezettek listája korlátozó hatású lehet, ugyanakkor szükséges, hogy a program a lehető legrugalmasabb legyen;

- 15. (részben), 17., 18. és 37. (részben) mert a többéves programmal kapcsolatos együttdöntési eljárás túl időigényes;

- 28., 30. és 31., mivel eltérnek az 1999/468/EK határozatban megállapított eljárástól;

- 20., ugyanis a Bizottság nem tudja biztosítani a munkahelyteremtéssel kapcsolatos követelmény végrehajtását;

- 1–8., mivel ezekre a preambulumbekezdésekre már nincs szükség a szöveg megerősítéséhez;

- 11., ami a rendelet általános célkitűzését illeti.

4. Következtetés

A Tanács által beillesztett módosítások hozzájárulnak a bizottsági javaslat egyértelműbbé tételéhez, különösen az európai hozzáadott érték világosabb meghatározása és a program tervezésében és végrehajtásában a tagállamok, a nemzeti ügynökségek és a Bizottság szerepének tisztázása által. A Bizottság ezért támogatja a 2006. június 27-én minősített többséggel elfogadott közös álláspontot, és figyelembe veszi a program költségvetésével kapcsolatban a második olvasatban született módosításra vonatkozó tanácsi nyilatkozatot.

[1] COM(2004) 621. végleges – 2004/0218(COD).

[2] COM(2006) 239. végleges.